runetrust/blame-folketinget-dk huggingface dataset:
Ritt Bjerregaard (S), 2003-11-06:
Men ViFAB kan ikke løfte den opgave, som tager sigte på at få noget mere forskning på området og få det bedre integreret i uddannelserne. Det er rigtigt, at der måske kunne være nogle muligheder på Aarhus Universitet, og det ville da være dejligt, hvis Aarhus Universitet ville reagere på baggrund af forslaget.
Peter Hummelgaard (S), 2020-12-15:
Med lovforslaget forlænges alle tre ordninger i deres nuværende form frem til den 31. marts 2021, og jeg er overbevist om, at vi med forlængelsen af de her ordninger og de øvrige hjælpepakker, der er indført, skaber en nødvendig tryghed for lønmodtagere og arbejdsgivere.
Hanne Severinsen (V), 2001-05-02:
Jeg vil endda skærpe det i forhold til, hvad hr. Kim Behnke sagde, nemlig at det ikke er eleverne, der skal vælge, for de opdager jo en gang imellem, at hvis vi har valgt for dem, så var det måske meget godt, men i virkeligheden er her jo tale om, at det måske først og fremmest er lærerne, som har fravalgt det, fordi de synes, det er besværligt, og fordi det er meget nemmere at gøre, som man plejer.
Vibeke Kiil (CD), 1998-01-14:
Her har CD arbejdet med tanken om den åbne folkeskole, hvor hensigten er at give mere tid til eleverne med et varieret udbud af undervisningsmæssige og kreative aktiviteter i eftermiddagstimerne, og at man inddrager både lærere og pædagoger og også gerne folk udefra. Centrum-Demokraterne siger ikke, at livet er for kort til børnepasning, men lidt i den retning, og her skal man lige huske, at Danmark faktisk har verdensrekord i børnepasning, men bundrekord i undervisningstid.
Pia Adelsteen (DF), 2014-03-28:
For mig at se vil det betyde, at hvis der f.eks. er to kvinder på en arbejdsplads og otte mænd og lønstatistikken er kønsopdelt på den måde, kan man meget hurtigt personificere, hvem der får hvilken løn, og det synes jeg faktisk er problematisk, fordi jeg mener, at det, jeg tjener – nu ikke som folketingsmedlem, men da jeg var i det private erhvervsliv – sådan set kun vedkommer mig og ikke naboen eller nogen andre.
Margrethe Vestager (RV), 2011-05-31:
Altså, reform af efterløn, stram udgiftsstyring, ophævelse af skattestoppets nominalprincip er en reformpakke, som giver den troværdighed, der jo netop skal være med til at sikre, at renten ikke stiger, altså lige præcis det, som ordføreren lagde ud med.
Claus Hjort Frederiksen (V), 2013-01-30:
Men man kan jo se på reformerne og reformvanviddet arbejdsudbudsmæssigt, og der ser regnestykket jo sådan ud: Siden foråret i 2009 og frem til valget aftalte regeringen reformer og havde flertal for reformer, som styrkede arbejdsudbuddet med 105.000 i 2020, og heraf bidrog efterlønsreformen med de 67.000.
Søren Kolstrup (EL), 2001-03-16:
For hvis man tænkte sig, at den form for debat, vi har haft i dag, blev bredt ud til andre områder, så var det utrolig svært at føre en civiliseret debat. Forslagsstillerne her og en lang række af de indlæg, der har været, tager tilsyneladende udgangspunkt i to forhold, nemlig som det ene et tilfredsstillende kørselstempo og som det andet de oplevelser, man selv har haft her og der, mens systematiske undersøgelser af negativ karakter fejes til side med en bemærkning om, mest markant formuleret af hr. Kaj Ikast: Der er forskningsresultater, som vi ikke kan bruge.
Kristian Thulesen Dahl (DF), 2000-04-04:
Kommunerne har i forbindelse med integrationsloven fået et hovedansvar for at integrere udlændinge, og der er jo stort set ikke et byrådsmøde, ikke et komunalbestyrelsesmøde noget som helst sted i det her land, uden at udlændingepolitikken er på dagsordenen, integrationspolitikken er på dagsordenen.
Rasmus Vestergaard Madsen (EL), 2021-02-11:
I Enhedslisten ser vi cyklen som et stærkt alternativ til bilen, men det forudsætter både massive investeringer i flere cykelstier, og at der laves en national cykelstrategi med klare mål om at få flere danskere op på cyklen til gavn for klimaet og folkesundheden og for at mindske trængslen på vejene.
Per Bisgaard (V), 2011-02-08:
Nu vil jeg lige gøre ordføreren opmærksom på, at indtil for ganske få år siden havde jeg min gang ude i folkeskolen, og jeg er måske en lille smule pikeret over udtalelsen om, at vi har discountskoler, og jeg føler mig rigtig dårligt behandlet, når ordføreren siger, at den regering, som sidder i øjeblikket, vurderer eleverne på menneskelige færdigheder.
Christina Egelund (LA), 2015-11-03:
Fakta er jo, at vi, som hr. Søren Søndergaard sagde i sin ordførertale, har vidst rigtig, rigtig længe, at det retslige samarbejde i 2016 vil overgå til at være overstatsligt, og at Danmark derfor vil løbe ind i problemer i forhold til vores retsforbehold.
Karen Ellemann (V), 2011-03-01:
Hvis vi skal bruge forsigtighedsprincippet, som forslagsstillerne mener, så kræver det jo altså, at der foreligger en konkret risiko, og at risikovurderingen er påhæftet så stor videnskabelig usikkerhed, at der ikke er udsigt til, at den her risiko vil blive afklaret inden for en rimelig tidshorisont.
Irene Simonsen (V), 2006-05-18:
Hvis vi gjorde, som Socialdemokraterne nu lægger op til, ja, så ville vi først tilsidesætte en afgørelse, der er taget af Flygtningenævnet, og åbne for, at alle kan komme til Danmark og sige, at de er flygtninge, selv om de reelt er indvandrere, og opnå ophold i Danmark.
Jacob Bjerregaard (S), 2012-05-03:
Nu har vi jo her de senere dage – og i salen i går – fået oprullet, at de ændringer af reglerne, som vi lavede i sommer, og som hr. Karsten Lauritzen står og trækker frem her, ikke havde nogen reel betydning, fordi man i bemærkningerne fastholdt den tidligere praksis.
Ellen Trane Nørby (V), 2014-02-20:
Ministeren gav på samrådet tilsagn om, at der skulle sættes et arbejde i gang primo januar, som skulle ligge færdigt i marts, og vi har ad flere omgange i januar måned sagt til Udvalgssekretariatet, at vi ikke ønskede en programsætning for førstebehandlingen af B 20, fordi vi egentlig havde det ønske, at det overhovedet ikke blev nødvendigt.
Annette Vilhelmsen (SF), 2015-05-26:
Jeg vil også bede om, at man bliver opmærksom på, at i den sidste melding, der kom fra Undervisningsministeriet, om, at antallet praktikpladsaftaler er øget, skal man være opmærksom på, at der er forskel på, om det er ét cpr-nummer, der nu har en fuld uddannelsesaftale, eller om tallet stiger på grund af rigtig mange korte praktikpladsaftaler.
Kristian Thulesen Dahl (DF), 1998-11-19:
Vi mener, det er vigtigt, at vi debatterer også den finansielle krise og dens indvirkning på Danmark, øger vidensniveauet om, hvad baggrundene er, og selvfølgelig diskuterer, hvad der skal gøres, hvis der overhovedet er noget, der kan gøres.
Ole Sohn (SF), 2000-03-28:
Det reelle problem opstår for de arbejdsløse, som er blevet afskediget fra en virksomhed - og jeg vil gerne lige understrege her, at det ikke alene er private virksomheder, det er faktisk i stor udstrækning også offentlige virksomheder - og som, hvis de skal have deres godtgørelse for de første to ledighedsdage, skal rette henvendelse til arbejdsgiveren og sige: Vi har noget til gode.
Frank Jensen (S), 1998-12-10:
Det er rigtigt, når man ser på voldstallene i statistikken, at der er tale om en statistisk vækst, men når man så går ned under tallene, som det bl.a. er sket i Rigspolitichefens store voldsofferundersøgelse, viser det sig, at grunden til væksten er, at vores tolerance i samfundet heldigvis har forandret sig.
Hans Kristian Skibby (DF), 2010-05-18:
Samtidig er vi selv medlem af Europa-Parlamentet, hvor man har en spærregrænse på omkring 7,7 pct. Så synes jeg jo, at man godt må have lov til at stille dette spørgsmål: Synes ordføreren så ikke også, det ville være rimeligt, at man tog den kritik til sig, når vi selv er med i en politisk forsamling, hvortil der er en væsentlig højere spærregrænse, end der er i mange af de medlemslande, som vi har kritiseret og kritiseret?
Peter Hummelgaard (S), 2023-04-19:
Men derudover er de regler, vi har, både når det gælder anvendelsen af den paragraf, men i øvrigt også i voldtægtssager, faktisk noget, der er blevet indsat i retsplejeloven i 1981, som gør, at bevisførelse eksempelvis om et vidnes tidligere seksuelle adfærd kun må finde sted på den måde og i den udstrækning, som retten bestemmer.
Frank Aaen (EL), 2005-05-17:
Jeg ved godt, det ligger fjernt fra ministeren, men alligevel: Har der været den overvejelse, at det måske var en løsning, at man startede med at trække sig ud og sørgede for, at der kom nogle andre ting i gang i Irak end bare det at klø på med det, som det startede med, nemlig USA’s angrebskrig?
Lone Dybkjær (RV), 2006-03-30:
Og der har vi jo altså også henvist til nedsættelsen af de stående udvalg, der skete tilbage i 1970'erne, og hvor man faktisk til fordel for de stående udvalg sagde, at man skulle se udvalgsområdet i videre perspektiv, end det kan ventes, når spørgsmål af ensartet karakter behandles af forskellige grupper af medlemmer.
Søren Søndergaard (EL), 2001-05-31:
Jeg synes, det er ualmindelig svagt, og det afspejler meget præcis, hvordan fokus er i regeringens udlændingepolitik, nemlig at man igen og igen blæser spørgsmålet om, hvad en lille gruppe gør, op og dermed bidrager til en forståelse i befolkningen af, at udlændinge er lig med problemer.
Anne Hegelund (EL), 2024-01-17:
Det kunne også være, at man kunne nå i mål med, at den lokale folkeskole var så god, at man slet ikke havde brug for en privatskole eller en friskole, hvis man sendte nogle penge fra de privatskoler eller friskoler, der ikke tager særlig stort ansvar, til de folkeskoler, der står med en kæmpe opgave og ikke har penge nok til at løse den.
Søren Pape Poulsen (KF), 2021-10-07:
Jeg greb så også lidt i egen barm – det har jeg faktisk gjort en del i forbindelse med den ældrepolitiske diskussion, vi har haft – for da jeg var borgmester, kunne jeg også godt tage mig selv i at tænke, at det er nemmere sådan rent strukturmæssigt, hvis vi fra kommunens side lige kan lave alle planerne, for så er det mere lean.
Helle Thorning-Schmidt (S), 2011-10-06:
Det eneste, jeg ved, er, at Venstre ikke på noget tidspunkt i ganske mange uger har ønsket at give sikkerhed og tryghed til de boligkøbere, som egentlig ikke aner, hvad der sker, og at man nu er villig til at forlænge pinen ved ikke bare at lade sagen ligge, men at forlænge pinen for boligkøberne.
Hans Andersen (V), 2012-06-07:
I handicapkonventionens artikel 25, der omhandler sundhed, fremhæves det meget tydeligt, at personer med handicap har ret til at nyde den højest opnåelige sundhedstilstand uden diskrimination på grund af handicap, og at personer med handicap har ret til det samme udbud af sundhedsydelser af samme kvalitet, som gives til andre.
Henrik Rejnholt Andersen (M), 2025-05-13:
Med alle disse tiltag realiserer vi Moderaternes visioner for sundhedsvæsenet, et borgernært, tilgængeligt sundhedsvæsen, som skaber tryghed, behandlingsmuligheder for borgerne, et sundhedsvæsen, der giver lægehjælp til alle, uanset hvor i landet man bor, og som indretter den hjælp til de borgere, hvor behovet er størst.
Pelle Dragsted (EL), 2023-04-28:
Det, der er særligt ved det her lovforslag, er jo det her med, at man snupper pengene fra det, der hedder Landsbyggefonden, som er en fond, som den almene boligbevægelse, kan man sige, har, hvor dem, der bor til leje i den almene boligbevægelse, indbetaler en del af deres husleje, for så bagefter at kunne bruge pengene til f.eks. at renovere ejendommene, når de har brug for det.
Per Clausen (EL), 2005-11-10:
Nu håber vi selvfølgelig fra Enhedslistens side, at selv om vi har fremsat et forslag om bølgekraft, vil bølgekraft alligevel komme til at indgå i de drøftelser, som nogle af Folketingets partier, så vidt jeg har forstået, skal have om energi frem til år 2025.
Jann Sjursen (KD), 2004-12-16:
Så vil jeg godt rejse den anden problemstilling, som jeg tog fat på i min ordførertale, nemlig om man ikke skulle se på tilgrænsende områder, hvor der er tale om en støjeffekt, f.eks. rockkoncerter, legetøj, som jo må have en enorm støjeffekt helt ned til en halv meters afstand på 115 decibel, hvor knaldfyrværkeri, som er tilladt ved nytårstide eller skal være tilladt efter nytårstide efter det forslag her, jo har en mindre støjeffekt.
Jens Rohde (KD), 2021-06-01:
Jeg vil ikke sige, jeg har ondt af støttepartiernes ordførere, der skal stå og sige det, de skal, for det er nu engang sådan, det er, og oppositionen står så og kritiserer dem for at sige tingene ud fra det, som de nu engang politisk er bundet af, og man har ligesom kun et eller to svar at give af.
Lars Løkke Rasmussen (V), 2009-10-06:
Må jeg så ikke for et kort øjeblik lige forlade manuskriptet, for netop i disse dage, hvor der er uro omkring forsvarets hjemlige organisation, sætter jeg endnu mere pris på den store enighed, det brede politiske engagement, der er bag vores militære indsats der, hvor det for alvor gælder: i Afghanistan.
Holger K. Nielsen (SF), 2005-11-02:
Det er da rigtigt, at Irak er blevet et arnested for terrorister, der kommer udefra, men det var jo præcis det, vi argumenterede med, da vi havde debatten om krigsdeltagelsen: at hvis man ville fjerne Saddam Hussein på den måde, man gjorde det på, ville det skabe ustabilitet, mere terrorisme, og at det ikke ville være en ordentlig måde at håndtere det her på.
Kaare Dybvad Bek (S), 2025-04-25:
Men det er klart, at der er en udfordring med de internationale konventioner, som begrænser os, hvorfor også statsministeren er meget aktiv i forhold til at samle europæiske lande i at få ændret de konventioner, fordi de lægger nogle begrænsninger på landene, som vi ikke synes er rimelige.
Frank Jensen (S), 2003-06-03:
at vurdere, om der er behov for at revidere loven. Det er helt i overensstemmelse med den måde, SR-regeringen i sin tid gennemførte den rockerlov på, som betød, at politiet fik adgang til at forbyde rockere at tage ophold i bestemte ejendomme, og som jeg efterfølgende som justitsminister fik mulighed for at gøre permanent efter en høringsrunde.
Anne Valentina Berthelsen (SF), 2022-05-04:
Men sådan noget som f.eks. Bosnien eller Althea, som jo i sin tid var en mission, som Danmark deltog i, men hvor vi blev nødt til at trække vores tropper ud, fordi den blev overdraget til EU, hvor vi havde et forbehold, kunne da måske give mening med de uroligheder, vi ser i Bosnien i dag, eller hvis der i fremtiden opstår behov for en kapacitetsopbyggende, institutionsopbyggende mission i Ukraine.
Torsten Schack Pedersen (V), 2006-04-18:
Kritikken omkring logningsdelen, som hr. Morten Helveg Petersen har ganske ret i var meget massiv i høringssvarene, førte jo netop til, at det blev taget ud af det her lovforslag, fordi høringssvarene entydigt gik på, at der ikke var den sammenhæng mellem de tekniske ændringer og udstedelsen af logningsbekendtgørelsen fra justitsministerens side.
Lennart Damsbo-Andersen (S), 2011-04-26:
Vi har jo været langt omkring i diskussionerne, og en af de ting, vi har diskuteret meget, har netop været Arbejdstilsynets tilsynsindsats, og Venstres ordfører ved godt, at der er vi landet et sted mellem, kan man sige, de poler, hvor synspunkterne har været forskellige.
Peter Kofod Poulsen (DF), 2017-11-29:
Mener ministeren, at man på VUC Syd har behandlet skatteborgernes penge fornuftigt, og synes ministeren, at de seneste mange sager om VUC Syd – bl.a. indkøb af kunst, udbetaling af resultatløn, manglende gennemsigtighed i forhold til studieaktivitet etc. – vidner om, at der er styr på situationen på VUC Syd?
Ellen Trane Nørby (V), 2018-04-19:
Derfor betyder det også, at man i højere grad skal kunne levere genoptræning hurtigere, så den enkelte borger ikke risikerer, at et manglende genoptræningsforløb egentlig gør, at den ældre borger ikke kan vende tilbage til eget hjem eller får behov for pleje og hjælp, eller at den yngre borger, der stadig væk er tilknyttet arbejdsmarkedet, oplever, at sygedagpengeperioden trækker i langdrag, fordi genoptræningen ikke kommer i gang, eller at man helt mister evnen til at komme tilbage på arbejdsmarkedet.
Ole Stavad (S), 2006-10-04:
Disse fordelingsnøgler var baseret på de primo 2005 senest kendte regnskabstal, dvs. 2003-regnskabet, samt de senest kendte relevante statistikker, herunder navnlig en undersøgelse foretaget af Socialministeriet om fordelingen af det enkelte amts sociale udgifter på kommunerne i 2003.
Bent Bøgsted (DF), 2021-11-23:
Jeg skal bare lige høre ordføreren, om ordføreren har nogen anelse om, hvad årsagen er til, at puljen ikke er blevet brugt bedre, og om det måske skyldes regeringens indsats på det her område: at det ikke er kommet godt nok ud, og at regeringen selv måske spænder ben for minkavlere og ansatte i minkbranchen, der skulle have brugt den her pulje.
Pernille Blach Hansen (S), 2001-05-15:
Fortællingen om Danmark år 2010 og derefter kan også blive positiv, men det kræver, at vi forbereder os og tænker os grundigt om og træffer de rigtige valg undervejs. For som katten siger i »Alice i Eventyrland«: »Hvis ikke vi ved, hvilken vej vi vil, er alle veje lige gode«, eller man kunne tilføje: »ligegyldige«.
Morten Messerschmidt (DF), 2020-06-17:
Og jeg må sige, at jeg ved ikke, hvor fru Willumsen bevæger sig rundt i det danske samfund, for når man taler med unge mennesker, er det altså ikke mit indtryk, at folkehøjskolens sange eller Salmebogens sange, eller hvad det nu måtte være, er det, der sådan er allermest præsent.
Line Barfod (EL), 2008-04-08:
Jeg er helt med på, at der heldigvis ikke er alt for mange, der lever i fattigdom i flere år, men det er der altså nogle, der gør, og vi kan se, at der bl.a. er en del børn, som lever i fattigdom i flere år, og det er jo næsten det værste, nemlig hvis børn igennem flere år oplever at være udsat for fattigdom.
Anne-Marie Meldgaard (S), 2005-04-29:
Når ministeren siger, at det bliver meget omfattende at skulle vurdere alt, hvad der skal til, for at kravene for at få familiesammenføring er opfyldt, vil jeg spørge ministeren, om hun ikke finder, det er lidt betænkeligt, at man dermed risikerer at blive beskyldt for, at man kun leder efter den første ting i ansøgningen, man kan give afslag på.
Søren Søndergaard (EL), 2019-04-25:
Altså, det her er jo et beslutningsforslag, og derfor går jeg ud fra, at det, vi skal bruge det her beslutningsforslag til, er at arbejde videre, og hvis vi vedtager det i den her udformning, skal der jo laves et konkret udkast til en aftale, som så skal være genstand for forhandlinger mellem Folketingets partier, og der kan vi jo så løse de problemer, som måtte være til diskussion i den forbindelse.
Mette Frederiksen (S), 2017-11-07:
Men jeg har det samtidig også sådan, at her på Christiansborg skal vi gøre alt, hvad vi overhovedet kan, for at komme banderne til livs og sikre danskernes tryghed, og derfor foreslår vi i dag som noget helt konkret, at det skal være muligt at give banderne et tilhold, og at politiet ud fra en politifaglig vurdering skal kunne forbyde banderne at tage ophold, hvis de udgør en trussel mod os andre.
Mette Frederiksen (S), 2005-06-16:
Vi ved bare, at det, hvis vi skal kunne imødekomme de krav, den enkelte handicappede har, og de krav, de pårørende har, simpelt hen ikke duer at lave en reform på det sociale område, hvor man afspecialiserer, hvor man ikke sikrer, at der er en tilstrækkelig økonomi i kommunerne.
Henriette Kjær (KF), 2003-02-19:
De mundtlige henvendelser har ministeriet haft svært ved at tælle op, fordi der sidder en telefondame, der er placeret i Beskæftigelsesministeriet, der tager Socialministeriets telefoner, og så ryger telefonerne dels op i det kontor, der har med det at gøre, dels op i ministersekretariatet.
Ellen Trane Nørby (V), 2018-02-08:
Det betyder også, at behandlingerne skal spredes ud i et mere fintmasket sundhedsvæsen, hvor de praktiserende læger og kommunerne skal løfte en betydelig større del af de behandlinger og de indsatser, der i dag foregår på sygehusene, både fordi det er mest trygt og mindst indgribende i den enkeltes hverdag, men også fordi mange borgere med de nye, moderne og specialiserede sygehuse har fået længere til sygehuset.
Bente Dahl (RV), 2009-02-19:
Radikale Venstre ser frem til udvalgsarbejdet og til at få afklaret, hvad arbejdsgruppen, som ministeren har bebudet nedsat, skal tage sig af, hvilket kommissorium den skal have, og vi ser frem til at kunne få en bedre økonomisk udvikling på lånemarkedet i det hele taget.
Frank Jensen (S), 1998-04-29:
Den har jeg refereret til her under spørgetiden. Jeg skal sige til hr. Søren Søndergaard, som spurgte, om det ikke var utilfredsstillende, at en medarbejder i PET ikke kunne erindre det, at jeg tror, hr. Søren Søndergaard skal erindre sig, at det kan være vanskeligt fuldt ud at huske enhver form for kontakt mellem mennesker.
Søren Søndergaard (EL), 2004-03-30:
Jeg tror, de fleste ville opfatte sådan nogle ord i en dansk grundlov som værende fuldstændig absurde, for det ville jo f.eks. forhindre, at et politisk flertal traf en beslutning om at sige: Vi vil ikke forbedre den militære kapacitet; der er nogle andre ting, vi synes er meget mere vigtige.
Martin Lidegaard (RV), 2006-01-20:
Derfor kan man sige: Lad os nu glemme al den juridiske sniksnak, den tror jeg sådan set at befolkningen er ligeglad med, men går Venstre ind for filtre eller katalysatorer, for den sags skyld, på dieselbiler, tunge køretøjer, der skal ind i København, så hurtigt som muligt – ja eller nej?
Søren Pape Poulsen (KF), 2019-10-03:
Men hvis man går helt tilbage til 2015-valgkampen, sagde jeg allerede dengang, at stod det til os, synes jeg faktisk, man skulle lukke Sjælsmark og finde en placering et andet sted – også fordi vi mener, at det er meget koncentreret at have to centre, Sjælsmark og Sandholm, så tæt på hinanden.
Anne Baastrup (SF), 2012-05-10:
Det er jo et lovforslag, som der i den grad er konsensus om her i salen, hvilket nok også er noget, der handler om, at alle vi, der har været ude at besøge de forskellige og har snakket med dem, altså færdselspolitiet og de køresagkyndige, ved, at der her er nogle udfordringer.
Jakob Ellemann-Jensen (V), 2014-05-13:
Skal vi gøre det, når grundloven siger det, således som vi gør om patentdomstolen, eller skal vi gøre det, når Dansk Folkeparti føler, at nu synes man, at vi skal stemme om et eller andet – for så er det vel en egentlig revision af grundloven, man lægger op til?
Preben Bang Henriksen (V), 2018-11-01:
I vejledningen kunne man eksempelvis så præcisere, hvad der også er anført i lovens bemærkninger, at benytter man pebersprayen i f.eks. et ægteskabeligt opgør eller på anden vis, hvor der ikke er tale om nødværge, er der tale om grov magtanvendelse, om grov vold, og så er der tale om, at man skal straffes efter straffelovens § 245, og det er en hård straf.
Bente Dahl (RV), 2006-10-24:
Jeg mener, at det var det efterfølgende politiske arbejde, der fulgte op på Kulturforum, ikke mindst det arbejde, der blev lavet af vores lille arbejdsgruppe for Nordisk Råd sammen med ministrene, der gjorde, at rammerne for det kulturelle samarbejde blev lagt, så samarbejdet nu kan gøres muligt.
Kim Andersen (V), 2009-11-12:
Det, jeg bad ordføreren svare på, var, om det ikke er rigtigt, at Kriminalforsorgens øverste ledelse så sent som indtil dette tidspunkt har sagt, at man står inde for fagligt og forsvarligt at kunne sikre, at de, der skal afsone, kan afsone, og at man også fremadrettet vil tage vare på at håndtere den opgave professionelt.
Morten Messerschmidt (DF), 2020-11-11:
Vi ved, at alt det, der står i Det Nye Testamente, og som er gengivet af Jesu ord, er det mennesker der har skrevet ned, en overlevering osv., men her har det jo født en helt anden samfundsmodel, hvor man tror, at man, hvis man bygger på Koranen, så er i direkte forbindelse med Gud, og det er klart, at man, hvis man tror, at man er i direkte forbindelse med Gud, så trumfer alle andre argumenter.
Troels Lund Poulsen (V), 2018-12-20:
Jeg siger ikke, at der ikke kan være nogen vanskeligheder ved det her forslag, men jeg er ikke et sekund i tvivl om, at dem skal vi nok sørge for at sikre bliver tilfredsstillende nok løst, til at a-kasserne kan arbejde under den lovgivning, som kommer til at være gældende.